ปวดท้อง ปวดขาและขาจะชา ปวดหลัง อ่อนเพลียไม่มีแรง และก่อนเป็นประจำเดือน มักจะง่วงและนอนมากกว่าปกติ มักจะไม่สบายก่อนเป็นประจำเดือน ปวดแบบต้องนั่งกุมท้องไม่ก้ต้องนอนเอาตุ้กตาหรือนหนุนตรงหลังเพราะปวดและเป็นแบบนี้ทุกเดือนค่ะ เป็นประจำเดือน7วัน แต่ปวดประจำเดือน 2 วันแรกมากที่สุด พอเป็นประจำเดือนต้องลาทุกเดือนไปทำงานไม่ได้เลยค่ะ
สวัสดีค่ะ หากยังอยู่ในช่วงวัยรุ่น หรือมีอาการปวดท้องประจำเดือนมาตั้งแต่เริ่มช่วงวัยรุ่น ถือเป็นอาการปวดท้อประจำเดือนชนิดปฐมภูมิ ซึ่งไม่ได้เกิดจากความผิดปกติของมดของมดลูกหรือรังไข่ เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติ และมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อย โดยจะมีอาการมากที่สุดในช่วงอายุ 15-25 ปี หลังจากวัยนี้ไปอาการจะค่อย ๆ ลดลง มีเพียงส่วนน้อยที่ยังอาจมีอาการตลอดไปจนถึงวัยหมดประจำเดือนดังนั้น หากอาการปวดท้องเป็นเฉพาะช่วงมีประจำเดือน เมื่อประจำเดือนหมดแล้วไม่มีอาการปวดท้องอีก อาการปวดดังกล่าวก็น่าจะเป็นอาการปวดชนิดปฐมภูมิค่ะแต่หากไม่ได้มีอาการปวดท้องประจำเดือนมาตั้งแต่ช่วงวัยรุ่น และอาการปวดเป็นรุนแรงขึ้นเรื่อยๆ หรือยังคงปวดต่อเนื่องแม้ประจำเดือนจะหมดไปแล้ว รวมถึงมีลักษณะของประจำเดือนที่ผิดปกติร่วมด้วย เช่น มีปริมาณมากผิดปกติ จะถือว่าเป็นอาการปวดประจำเดือนชนิดทุติยภูมิ ซึ่งเกิดจากมีความผิดปกติต่างๆ เช่น มีเนื้องอกมดลูก เยื่อบุโพรงมดลูกเจริญขึ้นผิดที่ มีช็อกโกแลตซีสต์ เป็นต้น ซึ่งในกรณีนี้ ควรไปพบสูติ-นรีแพทย์เพื่อตรวจหาสาเหตุค่ะสำหรับการดูแลตนเองในเบื้องต้น ได้แก่ การใช้การประคบร้อนที่บริเวณท้องน้อย อาบน้ำด้วยน้ำอุ่น ลดอาหารเค็ม งดเครื่องดื่มแอลกอฮอล์ เครื่องดื่มที่มีคาเฟอีนต่างๆ ทานอาหารที่มีประโยชน์ งดอาหารรสจัด ออกกำลังกายอย่างสม่ำเสมอ นอนพักผ่อนให้เเพียงพอ หากปวดมากอาจทานยาแก้ปวด เช่น ไอบูโพรเฟน (ibuprofen), เมเฟนามิค แอซิด (mefenamic acid) เป็นต้น แต่หากอาการปวดทสำหรับอาการอื่นๆ คือปวดขา ขาชา ปวดหลัง อ่อนเพลีย ง่วงนอนมาก ในช่วงก่อนการมีประจำเดือน ก็ถือเป็นอาการก่อนการมีประจำเดือนมาได้ ซึ่งหากไม่ได้รุนแรง ก็ให้บรรเทารักษาตามอาการ แต่หากอาการรุนแรง และมีผลต่อการทำงานหรือชีวิตประจำวัน ก็ควรไปพบแพทย์เพื่อรักษา โดยแพทย์อาจให้ยาคุมกำเนิดหรือใช้ยาฉีดคุมกำเนิด ซึ่งจะสามารถบรรเทาอาการก่อนการมีประจำเดือนมา รวมถึงอาการปวดท้องขณะมีประจำเดือนได้ค่ะ